ആഭ്യന്തര യുദ്ധത്തില് മരിക്കാതെ ഓടിരക്ഷപ്പെട്ട് ബ്രിട്ടനില് എത്തിയത് 14 വയസ്സുള്ളപ്പോള് നാല് വര്ഷം മുന്പ് നഴ്സായിട്ടും നേട്ടങ്ങള് ഒരുപിടി ബ്രിട്ടണിലെ നഴ്സിങ് ഹീറോയായ എരിത്രിയക്കാരിയുടെ കഥ നേ രാംവണ്ണം ഇംഗ്ലീഷ് സംസാരിക്കാന് പോലുമറിയാതെ 14 വയസ്സുള്ളപ്പോള്, യുദ്ധക്കെടുതിയിലകപ്പെട്ട എരിത്രിയയില് നിന്നും ബ്രിട്ടനിലെത്തിയതാണ് മേബ്രാക് ഘെബ്രെഹിവെറ്റ്. പലപ്പോഴും സമൂഹത്തില് ഒറ്റപ്പെടുന്നു എന്ന ചിന്തയും പേറി ജീവിച്ച അവര് നാലു വര്ഷങ്ങള്ക്ക് മുന്പാണ് നഴ്സായി ജോലി ആരംഭിക്കുന്നത്. ഭക്ഷണവൈകല്യമുള്ള രോഗികളെ പരിപാലിക്കുന്നതില് അവര് കാണിച്ച മികവ് ഇന്ന് അവരെ നഴ്സിങ് ഹീറോയായി തെരഞ്ഞെടുക്കപ്പെടുന്നതില് എത്തിച്ചിരിക്കുനു. ഡെയ്ലി മെയില് ഏര്പ്പെടുത്തിയ ഹെല്ത്റ്റ്ഭ് ഹീറോ അവാര്ഡ് ഇന്നലെയാണ് ഈ 45 കാരിക്ക് സമ്മാനിച്ചത്. കോവിഡ് പ്രതിസന്ധികാലത്ത് രോഗികള്ക്ക് അനന്യസാധാരണമായ രീതിയില് ചികിത്സ നല്കുകയും അവരെ ശുശ്രൂഷിക്കുകയും ചെയ്ത ആരോഗ്യ പ്രവര്ത്തകരെ തെരഞ്ഞെടുക്കാന് മെയില് വായനക്കാരോട് ആവശ്യപ്പെടുകയായിരുന്നു. അതില് നിന്നും ഏഴ് ഫൈനലിസ്റ്റുകളെ തെരഞ്ഞെടുത്തു. ഏഴുപേരില് നിന്നായിരുന്നു എരിത്രിയക്കാരിയായ മേബ്രാക്കിനെ ഈ പുരസ്കാരത്തിനായി തെരഞ്ഞെടുത്തത്. ഇന്നലെ ഡൗണിങ് സ്ട്രീറ്റില് നടന്ന ചടങ്ങില് വെച്ച് ബ്രിട്ടീഷ് പ്രധാനമന്ത്രി ബോറിസ് ജോണ്സണ് അവര്ഡ് നല്കുകയുണ്ടായി. കഴിഞ്ഞ വര്ഷം കോവിഡ് ബധിതനായി ആശുപത്രിയില് പ്രവേശിപ്പിക്കപ്പെട്ട ബോറിസ് ജോണ്സണ് അക്കാര്യം ഓര്മ്മപ്പെടുത്തിക്കൊണ്ട് നിങ്ങളൊക്കെയാണ് എന്റെ ജീവന് രക്ഷിച്ചത് എന്നുപറഞ്ഞുകൊണ്ടായിരുന്നു പുരസ്കാരം നല്കിയത്. കഴിഞ്ഞ 18 മാസക്കാലം രാജ്യത്തിന് കടുത്ത പരീക്ഷണങ്ങളുടെ കാലമായിരുന്നു എന്നും അദ്ദേഹം ഓര്മ്മിപ്പിച്ചു. അത്തരം സാഹചര്യത്തിലും രാജ്യത്തിനും ജനങ്ങള്ക്കും സേവനം ഉറപ്പുവരുത്താന് അക്ഷീണം പ്രയത്നിച്ച എല്ലാ ആരോഗ്യപ്രവര്ത്തകര്ക്കും സര്ക്കാരിന്റെ പേരില് അദ്ദേഹം കൃതജ്ഞത രേഖപ്പെടുത്തുകയും ചെയ്തു. ഇത്തരത്തിലുള്ള ഹീറോകളാണ് മറ്റുള്ളവര്ക്കൊപ്പം ചേര്ന്ന് തന്റെ ജീവന് രക്ഷിച്ചതെന്ന് ബോറിസ് പറഞ്ഞു. പലരും സ്വന്തം ജീവിതം വരെ പണയപ്പെടുത്തിയാണ് സേവനത്തില് ഏര്പ്പെട്ടിരുന്നതെന്നും അദ്ദേഹം ഓര്മ്മിപ്പിച്ചു. ഈ ബേയുമായി ചേര്ന്ന് 2013 ലാണ് ആദ്യമായി ഹെല്ത്ത് ഹീറോ അവാര്ഡ് ഡെയ്ലി മെയില് ഏര്പ്പെടുത്തുന്നത്. ആരോഗ്യ രംഗത്ത് പ്രവര്ത്തിക്കുന്ന, അധികമാരും അറിയാത്തവര്ക്ക് അര്ഹമായ അംഗീകാരം നല്കുക എന്നതാണ് ഈ പുരസ്കാരം കൊണ്ട് ഉദ്ദേശിക്കുന്നത്. എത്യോപ്യയില് നിന്നും സ്വാതന്ത്ര്യം നേടുന്നതിനായി പതിറ്റാണ്ടുകളായി പോരാടുന്ന എരിത്രിയയില് നിന്നുമാണ് പുരസ്കാര ജേതാവായ ഘെബ്രെഹിവിറ്റ് ബ്രിട്ടനില് എത്തിയത്. തനിക്ക് ലഭിച്ച പുരസ്കാരം മെന്റല് ഹെല്ത്ത് വാര്ഡുകളില് ജോലി ചെയ്യുന്നവര്ക്ക് ഒരു പ്രോത്സാഹനവും ഉത്തേജനവും ആകുമെന്ന് അവര് പറയുന്നു. ഇംഗ്ലീഷ് സംസാരിക്കാന് പോലുമറിയാതെ ബ്രിട്ടനില് എത്തിച്ചേര്ന്ന തനിക്ക് പലപ്പോഴും സമൂഹത്തില് തീര്ത്തും ഒറ്റപ്പെട്ടുപോകുന്ന അവസ്ഥ സംജാതമായെന്നും അതാണ് മാനസികാരോഗ്യത്തെ കുറിച്ച് ചിന്തിക്കാന് തന്നെ പ്രേരിപ്പിച്ചതെന്നും പുരസ്കാരം സ്വീകരിച്ചതിനുശേഷം അവര് പറഞ്ഞു. വടക്കന് ലണ്ടനിലെ ടോട്ടെന്ഹാമിലുള്ള സെയിന്റ് ആന്സ് ആശുപത്രിയില് ഭക്ഷണവൈകല്യം ഈറ്റിങ് ഡിസോര്ഡര് ഉള്ള രോഗികളെ ചികിത്സിക്കുന്ന വാര്ഡിലാണ് ഇവര് ജോലി ചെയ്യുന്നത്. ജീവനക്കാരുടെ കാര്യത്തില് ക്ഷാമമുണ്ടായിട്ടുപോലും കോവിഡ് പ്രതിസന്ധിഘട്ടത്തില് മുഴുവന് ഈ വാര്ഡ് പ്രവര്ത്തന സജ്ജമാക്കി വെച്ചിരുന്നു. ഇത്തരത്തിലുള്ള രോഗികളെ ബലം പ്രയോഗിച്ച് ഭക്ഷണം കഴിപ്പിക്കുന്നത് പരമാവധി കുറച്ചുകൊണ്ടുള്ള ഇടപെടലുകള്ക്കാണ് ഇവര്ക്ക് ഈ പുരസ്കാരം ലഭിച്ചത്. സാധാരണയായി കുഴല് ഉപയോഗിച്ച് മൂക്കിലൂടെയാണ് ഇത്തരക്കാര്ക്ക് ഭക്ഷണം നല്കുന്നത്. അതീവ വേദനാജനകമായ ഒരു അനുഭവമാണത്. അത് പരമാവധി ഒഴിവാക്കുവാനുള്ള ശ്രമങ്ങളായിരുന്നു ഇവരുടെ ഭാഗത്തു നിന്നും ഉണ്ടായത്. വളരെ നേരത്തേ മെനു തയ്യാറാക്കി ഭക്ഷണത്തെ കുറിച്ചുള്ള ഉത്കണ്ഠ അകറ്റുക തുടങ്ങിയ നടപടികളിലൂടെ ബലം പ്രയോഗിച്ച് ഭക്ഷണം കഴിപ്പിക്കുന്നത് വലിയൊരു പരിധിവരെ ഒഴിവാക്കാനായി.അവര് രോഗികളോട് കാണിക്കുന്ന സഹാനുഭൂതിയും കാരുണ്യവും എടുത്തുപറഞ്ഞായിരുന്നു പല രോഗികളുടേയും കുടുംബാംഗങ്ങള് ഘെബ്രെഹിവിറ്റിന്റെ പേര് നാമനിര്ദ്ദേശം ചെയ്തത്. 5000 പൗണ്ടിന്റെ ലക്ഷ്വറി ഹോളിഡേയാണ് ഇവര്ക്ക് പുര്സ്കാരമായി ലഭിക്കുക. തന്റെ മകനോടൊപ്പം പെറു സന്ദര്ശിക്കുവാനാണ് ഇവര് ആഗ്രഹിക്കുന്നത്. Stories you may Like